GetJet Airlines

**„GetJet Airlines“**  ***–*** Lietuvos oro linijų bendrovė, nuo 2016 metų teikianti užsakomųjų skrydžių bei orlaivių su įgula nuomos paslaugas visame pasaulyje. Nuo 2022m. įmonė priklauso „GetJet Aviation Holdings” grupei, kurios kontrolinis paketas priklauso įkūrėjui Aleksandrui Čeliadinui. „GetJet Airlines“ vykdo skrydžius į daugiau nei 170 oro uostų ir daugiau nei 50 šalių bei aptarnauja tokius klientus kaip „Wizz Air“, „Finnair“, „Transavia“, „Iceland Air”, „TUI Airways”, „Vueling” ir kitus. 2023m. „GetJet Aviation Holdings” darbino 910 darbuotojų trijose Europos šalyse. 

„GetJet Airlines“ orlaivių parką sudaro Airbus A320, Airbus A321 ir Boeing 737 orlaiviai. 

## Istorija
„GetJet Airlines“ įkūrėjas yra verslininkas Aleksandras Čeliadinas (Aleksandr Celiadin).

Lietuvos Respublikos civilinės aviacijos administracija (CAA) oro vežėjo pažymėjimą (AOC) bendrovei „GetJet Airlines“ išdavė 2016 m. kovo mėnesį. Tų pačių metų gegužę įmonė gavo ES komercinę licenciją. Vėliau ji pradėjo teikti orlaivių nuomos paslaugas. Pirmasis bendrovės skrydis įvyko 2016 m. gegužės 25 d. 

2018 m. vasario 7 d. „GetJet Airlines“ paskelbė, kad sėkmingai išlaikė Tarptautinės oro transporto asociacijos (IATA) veiklos saugos auditą (IOSA). 2018 m. pabaigoje bendrovė perėmė „Small Planet Airlines“ užsakomuosius skrydžius iš Vilniaus oro uosto ir pradėjo teikti paslaugas kelionių organizatoriams Baltijos šalyse.

2019 m. rugsėjį bendrovė pasirašė sutartį su Kanados bendrove „Sunwing Airlines“ ir pradėjo vykdyti skrydžius šioje šalyje. 2019 metų spalį „GetJet Airlines“ pirmoji iš Lietuvos oro vežėjų pradėjo vykdyti transatlantinius skrydžius į Šiaurės Ameriką Baltijos šalyje registruotu lėktuvu. LOT Polish Airlines pavedimu vykdė tolimuosius skrydžius tarp Varšuvos ir Toronto, naudodama vienintelį plataus korpuso lėktuvą Airbus A330 Baltijos regione. 2019 metais bendrovė aptarnavo 1,5 mln. keleivių.

2020m., COVID-19 pandemijos metu, „GetJet Airlines“ modifikavo savo orlaivius gabenti kroviniams: respiratoriams, apsauginėms kaukėms bei pirmosioms vakcinoms nuo COVID-19 į Lietuvą. Tais pačiais metais Verslo žinios išrinko „GetJet Airlines“ Lietuvos transporto lyderiu.

2022 m. „GetJet Airlines“ tampa pirmosiomis lietuviškomis oro linijomis, kurios įvykdė komercinį skrydį į Australiją. 2022 m. „GetJet Airlines“ iš „World Star Aviation“ išsinuomojo tris „Boeing 737–800“ orlaivius. 2022 m. „GetJet Airlines“ žengė į Latvijos rinką – įsteigta „GetJet Airlines Latvia“, kuri 2022 m. lapkričio 30 d. gavo oro vežėjo sertifikatą.https://www.15min.lt/verslas/naujiena/bendroves/getjet-airlines-zengia-i-latvijos-rinka-663-1973484

2023 m. „GetJet Airlines“ orlaivių parką papildė trys Airbus A320, du Boeing 737–800 orlaiviai.

2023 metais pasiektas „GetJet Airlines“ pelningumo rodiklis stipriai išsiskiria bendrame aviacijos kontekste. Tarptautinės oro transporto asociacijos (IATA) duomenimis aviacijos rinkos žaidėjų vidutinė EBIT marža buvo 4,5%. Tuo pačiu periodu „GetJet Airlines“ EBIT maržos rodiklis didesnis beveik 4 kartus – 15.9%.

2024 m. bendrovė paskelbė finasinius rezultatus (2023): keturis kartus augo EBIDTA iki 28 mln. EUR ir pajamos siekė 176 mln. EUR. 

2024 metais įmonė buvo pripažinta viena iš 25 produktyviausių Lietuvos įmonių.

2025 m. „GetJet Aviation Holdings“ pristatė finansinius rezultatus (2024): Holdingo grynasis pelnas per metus siekė 25,4 mln. eurų, o bendros grupę sudarančių įmonių pajamos buvo 184,3 mln. eurų per 2024 metus. „GetJet“ grupė ir toliau išlaiko vieną aukščiausių pelningumo rodiklių pasaulinėje ACMI bei techninio orlaivių aptarnavimo paslaugų rinkoje.

## Orlaivių parkas
2023 m. liepos mėn. „GetJet Airlines“ orlaivių parką sudarė šie orlaiviai:

## Nuorodos

*